open-index/open-wikipedia-markdown huggingface dataset:
Բուրավետ պղպեղ

**Բուրավետ պղպեղ կամ  Յամայկայի պղպեղ,**  արևադարձային մշտադալար բուժիչ պիմենտա ծառի չորացած չհասունացած պտուղներ։

## Նկարագրությունը
Այս պտուղներն իրենցից ներկայացնում են հատապտուղներ, սկզբում կապտականաչավուն հատապտուղներ են. չորացումից հետո անհարթ, երկուսից երեք անգամ ավելի մեծ  շագանակագույն հատիկներ են, քան սև պղպեղը, որը պարունակում է մինչև 4%-անոց եթերայուղ։ Համեմունքն ունի անուշ  բույր, կծու համ և հիշեցնում է սև պղպեղի, մեխակի, մշկընկույզի և դարչինի խառնուրդ։

Հայրենիքը՝  Կարիբյան կղզիներն են։ Մշակվում է Հնդկաստանում, Կենտրոնական և Հարավային Ամերիկայում (հիմնականում Բրազիլիայում), Կուբայում և Ճամայկայում։

Վաճառքում հայտնվում է հատիկի  և աղացած տեսքով։ Ամբողջական հատիկն  ավելացվում է մսային ապուրների, մարինադների, մսային  սոուսների  (ավելի հազվադեպ՝ ձկնային կերակրատեսակներում)  և օգտագործումից առաջ հանվում են ուտեստի միջից, քանի որ  այն համը տալիս է տապակած  մսին, հատկապես թռչնամսին։ Հատիկավոր պղպեղը  ջրի մեջ թույլ է լուծվում։  Աղացած վիճակում հատիկավոր պղպեղն  ավելացվում է միայն հրուշակեղենի խմորի մեջ (քաղցրաբլիթ, թխվածքաբլիթ, կեքս)՝ որպես համեմված խառնուրդների բաղադրիչներից մեկը։
thumb|right|300px
## Քիմիական բաղադրությունը
Բուրավետ պղպեղը պարունակում է պիմենտոյի յուղ, որն օգտագործվում է լիկյորների արտադրության մեջ, ինչպես նաև կոսմետիկական արդյունաբերության մեջ՝  օծանելիքների և օճառների արտադրության համար։ Դրա հիմնական բաղադրիչներն են՝ էվգենոլը, կարիոֆիլլենը, ցինեոլը, ֆելլանդրենը։

## Բժշկական միջոցներ
Օգնում է վերացնել գազերը։ Այն օգտագործվում է որպես ախտահանիչ։

## Տես նաև
* Ճապոնական պղպեղ

## Ծանոթագրություններ

Կատեգորիա:Համեմունքներ
Դարի սկզբին

**«Դարի սկզբում»** (), 1961 թվականի խորհրդային գեղարվեստական ֆիլմ, պատմա-կենսագրական կինոպատմություն երիտասարդ Վ. Ի. Լենինի կյանքի և գործունեության մասին Շուշենսկի գյուղում, Սանկտ Պետերբուրգում, Ժնևում և Մյունխենում։

## Սյուժե
Ֆիլմը պատմում է երիտասարդ Վ. Ի. Ուլյանովի (Լենինի) և նրա կնոջ՝ Ն. Կ. Կրուպսկայայի կյանքի և գործունեության մասին սիբիրյան աքսորում (Շուշենսկի գյուղ), ապա Պետերբուրգում։ Նրանց կյանքի դրվագները Ժնևում և Մյունխենում առաջին արտագաղթի ժամանակ, որտեղ Լենինը հանդիպել է Գ. Վ. Պլեխանովի հետ և կարգավորել ՌՍԴԲԿ-ի «Իսկրա» առաջին համաեվրոպական թերթի թողարկումը։

## Դերերում

## Նկարահանող խումբ
* Բեմադրող ռեժիսոր՝ Անատոլի Ռիբակով
* Սցենարի հեղինակ՝ Սերգեյ Երմոլինսկի
* Բեմադրող օպերատորներ՝ Վիկտոր Լիստոպադով, Յուրի Սխիրտլաձե
* Բեմադրող նկարիչ՝ Ստալեն Վոլկով
* Գրիմը՝ Անտոն Անջան
* Կոմպոզիտոր՝ Նիկոլայ Պեյկո
* Հնչյունային ռեժիսոր՝ Լիա Բենևոլսկա

## Ծանոթագրություններ

## Արտաքին հղումներ
*«Դարասկզբին»

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Վլադիմիր Լենին
Նիլ Կոբլից

**Նիլ Կոբլից** (, ), Վաշինգտոնի համալսարանի մաթեմատիկայի պրոֆեսոր։ Նաև Վաթեռլոոյի համալսարանի *Centre for Applied Cryptographic Research*-ի ասպիրանտ-պրոֆեսոր։ Ստեղծել է էլիպսաձև ծածկագրությունը (համահեղինակ) և *Hyperelliptic curve cryptography*-ը։

## Կենսագրություն
1969 թվականին Նիլ Կոբլիցը ստացել է  բակալավրի աստիճան Հարվարդի համալսարանում, որտեղ 1968 թվականին պարգևատրվել է *Putnam Fellow*-ով։ 1974 թվականին Նիք Կացի ղեկավարությամբ ստացել է Փրինսթոնի համալսարանի դոկտոր–փիլիսոփայի աստիճան։

1975-1979 թվականներին դասավանդել է Հարվարդի համալսարանում, իսկ 1979 թվականին սկսել է աշխատել Վաշինգտոնի համալսարանում։

## Մաթեմատիկան որպես քարոզչություն
1981 թվականի «Մաթեմատիկան որպես քարոզչություն» հոդվածում քննադատվում էր սոցիալական գիտություններում մաթեմատիկայի սխալ օգտագործումը։

Դա օգնել է Սերժ Լենգին կանգնեցնել քաղաքագետ Սամուել Հանթինգտոնի առաջխաղացումը որպես ԱՄՆ գիտությունների ազգային ակադեմիա անդամ՝ մեղադրելով նրան պատմական փաստերը կեղծելու և մաթեմատիկական մեթոդները ոչ գիտականորեն օգտագործելու մեջ։

Կոբլիցը, Սթիվեն Վեյնթրաուբը և հետագայում Սաունդերս Մակլեյնը քննադատել են Հերբերտ Սայմոնի *The Mathematical Intelligencer* –ի փաստարկները, որը փորձել է պաշտպանել Հանթինգթոնի աշխատանքը։

## Կովալևսկայա մրցանակ
1985 թվականին Նիլ Կոբլիցը իր կնոջ՝ Էնն Հիբներ Կոլբիցի հետ միասին հիմնադրել է Կովալևսկայա մրցանակը՝ զարգացող երկրներում կին գիտնականներին պարգևատրելու համար։ Մրցանակը ֆինանսավորվել Է Սոֆյա Կովալևսկայայի կենսագրության հեղինակային իրավունքների վաճառքից, որը 1983 թվականին գրել էր նրա կինը։ Օրինակ, 2011 թվականի հաղթողներից մեկը վիետնամցի մաթոմատիկոս Լե Թի Թան Նյանն էր։

## Ընտրված հրատարակություններ
* *p-adic Numbers, p-adic Analysis, and Zeta-Functions*, Graduate Texts in Mathematics No. 58, Springer-Verlag, New York, 1977. Second edition, 1984.
* *p-adic Analysis: A Short Course on Recent Work*, London Mathematical Society Lecture Note Series No. 46, Cambridge University Press, Cambridge, 1980.
* *Introduction to Elliptic Curves and Modular Forms*, Graduate Texts in Math. No. 97, Springer-Verlag, New York, 1984. Second edition, 1993.
* *A Course in Number Theory and Cryptography*, Graduate Texts in Math. No. 114, Springer-Verlag, New York, 1987. Second edition, 1994.
* *Algebraic Aspects of Cryptography*, Algorithms and Computation in Mathematics Vol. 3, Springer-Verlag, New York, 1998.
* *Random Curves: Journeys of a Mathematician*, his autobiography. Springer-Verlag, 2007.
* Коблиц Н. Курс теории чисел и криптографии: Перевод с англ. М. А. Михайловой и В. Е. Тараканова / Под ред. А. М. Зубкова. — Москва, Научное издательство ТВП, 2001. — 260 с. ISBN 5-85484-014-6 (переплёт), ISBN 5-85484-012-X (обложка)

## Ծանոթագրություններ

## Արտաքին հղումներ
* Neal Koblitz’s home page
* Neal Koblitz — Google Scholar Citations

Կատեգորիա:1948 ծնունդներ
Կատեգորիա:20-րդ դարի ամերիկացի մաթեմատիկոսներ
Կատեգորիա:20-րդ դարի մաթեմատիկոսներ
Կատեգորիա:21-րդ դարի ամերիկացի մաթեմատիկոսներ
Կատեգորիա:ԱՄՆ-ում ծնվածներ
Կատեգորիա:Դեկտեմբերի 24 ծնունդներ
Կատեգորիա:Թվերի տեսության մասնագետներ
Կատեգորիա:Հարվարդի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Կատեգորիա:Ամերիկացի աթեիստներ
Կատեգորիա:Ամերիկացի մաթեմատիկոսներ
Սեմ Ադեկուգբե

**Սամուել Ադեկուգբե** (, ), նիգերիական ծագմամբ կանադացի ֆուտբոլիստ, «Գյոտեբորգ» ակումբի և Կանադայի հավաքականի պաշտպան։

## Ակումբային կարիերա
Ադեկուգբեի ծնողները նիգերիական ծագմամբ անգլիացիներն են։ Սամուելը ծնվել է Լոնդոնում, սակայն 10 տարեկանում ծնողների հետ Անգլիայից տեղափոխվել է Կանադա։ 2011 թվականին Ադեկուգբեն ընդունվել է «Վանկուվեր Ուայթքեփս» ակադեմիա։ 2013 թվականի հոկտեմբերի 28-ին «Կոլորադո Ռեփիդզի» դեմ խաղում նշել է նորամուտը MLS-ում։ 2015 թվականին Սամուելը դարձել է Կանադայի առաջնության հաղթող։ 2016 թվականի ամռանը խաղային պրակտիկա ստանալու համար Ադեկուգբեն վարձավճարով տեղափոխվել է անգլիական «Բրայթոն ընդ Հոուվ Ալբիոն»։ Օգոստոսի 9-ին «Կոլչեստեր Յունայթեդի» դեմ Անգլիական լիգայի գավաթի խաղում նշել է նորամուտը նոր ակումբում։ Օգոստոսի 23-ին «Օքսֆորդ Յունայթեդի» դեմ Լիգայի գավաթի խաղում Սամուելն իր առաջին գոլն է խփել «Բրայթոնի» կազմում։ Հունվարի 14-ին «Պրեստոն Նորթ Էնդ» ակումբի դեմ խաղում նշել է նորամուտը Չեմպիոնշիպում։

2017 թվականի ամռանը Սեմը վարձավճարով տեղափոխվել է շվեդական «Գյոտեբորգ»։

## Միջազգային կարիերա
2015 թվականին Ադեկուգբեն ընդգրկվել է Կանադայի երիտասարդական հավաքականի հայտացուցակում՝ Ճամայկայում կայանալիք ԿՈՆԿԱԿԱՖ-ի երիտասարդական գավաթին մասնակցելու համար։ Մրցաշարում նա խաղացել է Կուբայի, Մեքսիկայի, Հոնդուրասի և Հայիթիի երիտասարդական թիմերի դեմ խաղերում։

2015 թվականի սեպտեմբերի 9-ին աշխարհի առաջնության ընտրական փուլի՝ Բելիզի դեմ խաղում Ադեկուգբեն նշել է նորամուտը Կանադայի հավաքականում։

2017 թվականին Ադեկուգբեն ընդգրկվել է ԿՈՆԿԱԿԱՖ-ի Ոսկե գավաթին մասնակցելու հայտացուցակում։ Մրցաշարում նա մասնակցել է Կոստա Ռիկայի և Հոնդուրասի թիմերի դեմ հանդիպումներին։

## Ծանոթագրություններ

## Արտաքին հղումներ
* Статистика на soccerway
* MLS player profile
* Whitecaps FC bio
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Գյոթեբորգի ֆուտբոլիստներ
Կատեգորիա:Կանադայի հավաքականի ֆուտբոլիստներ
Կատեգորիա:Կանադացի ֆուտբոլիստներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հեծյալը ոսկե ձիու վրա

**«Հեծյալը ոսկե ձիու վրա»** (), 1980 թվականի խորհրդային երաժշտական ֆիլմ-հեքիաթ, որը նկարահանել է ռեժիսոր Վասիլի Ժուրավլյովը բաշկիրական հին ավանդությունների հիման վրա։ Նկարահանվել է նաև ստերեոտարբերակով։

## Սյուժե
Գեղեցկուհի Այն ու դյուցազուն Ալտինդուգան՝ Հարավային Ուրալի երկու բարեկամ ցեղերի առաջնորդների երեխաները, սիրում են միմյանց։ Սակայն նրանց սիրո ճանապարհին կանգնում են չարի թագավորության տիրակալ Կատիլ-Բադշան և կախարդ Մյասեկայը, որոնք խաբեությամբ միմյանց հետ թշնամացնում են Այի ու Այտինդուգայի ժողովուրդներին՝ դրանով իսկ իրենց համար հեշտացնելով նրանց իրենց ենթարկելու գործը։

## Դերերում
* Ֆիդան Գաֆարով – *դյուցազն Ալտինդուգա* 
* Իրինա Մալիշևա – *Այ*
* Իլշատ Յումագուլով – *Կուսեր-Մուրզա*
* Հուսային Կուդաշև – *Կուսմես-Բիյ*
* Նինա Ագապովա – *Միսեկայ*
* Պյոտր Գլեբով – *Կատիլ Բադտշա*
* Համիդ Շամսուտդինով – *Յանգիզակ*
* Ալեքսանդր Կուրիցին – *Տաշպաշ*
* Օլեգ Խանով – *Խանյար*
* Տանսուլպան Բաբիչևա – *Գուլբիկա*
* Պավել Վիննիկ – *գլխավոր վեզիր*
* Համիդ Յարուլլին – *ծերունի*

## Նկարահանող խումբ
* Ռեժիսոր՝ Վասիլի Ժուրավլյով
* Սցենարիստ՝ Վիկտոր Վիտկովիչ
* Օպերատոր՝ Նիկոլայ Բոլշակով
* Նկարիչներ՝ Սայիդ Մենալշչիկով, Ռաիս Նագաև, Ռ. Կաշապով
* Կոմպոզիտորներ՝ Ռիմ Խասանով, Յուրի Յակուշև

## Մրցանակներ
* 1981 թվական — ֆիլմի բեմադրման համար ռեժիսոր Վասիլի Ժուրավլյովն ստացել է Բաշկիրական ԻԽՍՀ Սալավաթ Յուլաևի անվան մրցանակ։

## Ծանոթագրություններ

## Արտաքին հղումներ
* 
* Таш-паш и его затычки — фрагменты фильма.

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:Ֆիլմեր ձիերի մասին
Գոյատևման դասեր

**«Գոյատևման դասեր»** (), 2015 թվականի ռուսական գեղարվեստական ֆիլմ, որը նկարահանել է ռեժիսոր Անդրեյ Տոմաշևսկին։ Ֆիլմը նկարահանվել է ՌԴ մշակույթի նախարարության աջակցությամբ։

## Սյուժե
Ժենյա Աիստովը (Դենիս Նիկիֆորով) էկզոտիկ երկրում աշխատում է որպես փոքր ինքնաթիռի օդաչու։ Այդ նույն երկրում գտնվող առողջարանում հանգստանալու է ժամանում երկրորդ դասարանում սովորող Կոլյան (Իլյա Կոստյուկով)։ Ժենյա Աիստովը բացասաբար է վերաբերվում երեխաներին, և մի քանի կոնֆլիկտների պատճառով չի կարող ընդհանուր լեզու գտնել Կոլյայի հետ։ Շուտով Աիստովը տեղական սրճարանում ծանոթանում է Նինայի (Եկատերինա Վոլկովա) հետ, որը Կոլայի մայրն է։ Նինայի հետ հանգստի ժամանակ դժբախտ պատահար է տեղի ունենում, և կնոջը տեղափոխում են հիվանդանոց։ Չունենալով հիվանդանոց գնալու և մորն այցելելու մեկ այլ հնարավորություն՝ Կոլյա գաղտնի թափանցում է Ժենյայի օդանավ։ Թռիչքի ժամանակ ամպրոպի  հետևանքով ինքնաթիռը վթարի է ենթարկվում և ընկնում։ Ժենյան և Կոլյան փրկվում են, բայց ընկնում են անմարդաբնակ կղզի։ Նրանք պետք է կարգավորեն ընդհանուր կենցաղը կղզում և պայքարեն ավազակների դեմ։

## Դերերում

## Քննադատություն
Քննադատները նշել են ֆիլմում ցուցադրված գեղեցիկ բնությունը (նկարահանումներն անցկացվել են Թաիլանդում)։ Նաև դրական է գնահատվում դերասաններ Դենիս Նիկիֆորովի և Իլյա Կոստյուկովի լավ խաղը։ Քննադատները նշում են, որ ֆիլմը դրական և բարի է ստացվել՝ առանց ավելորդ պաթոսի։ Թերություններից նշվում է աղքատ գրաֆիկան, ոչ այնքան ծիծաղելի կատակները, գեգերին անշնորհք  «գծագրերը» և համատեքստից կտրուկ դուրս եկող կերպարները։

## Ծանոթագրություններ

## Արտաքին հղումներ
* 

Կատեգորիա:2015 ֆիլմեր
Կատեգորիա:Ռուսական ֆիլմեր
Թանկագին հայրիկ

**«Թանկագին հայրիկ»** (), ռեժիսոր Միխայիլ Ռասխոդնիկովի ռուսական կատակերգական ընտանեկան ֆիլմը։ Գլխավոր դերերում նկարահանվել են Վլադիմիր Վդովիչենկովը, Վալենտինա Լյապինան և Վլադիմիր Սիչյովը։ Ֆիլմի պրեմիերան Ռուսաստանում տեղի է ունեցել 2019 թվականի սեպտեմբերի 12-ին։ Ֆիլմի հեռուստատեսային պրեմիերան կայացել է 2020 թվականի հունիսի 12-ին «ՍՏՍ» հեռուստաալիքով։

Ֆիլմի կարգախոսը՝ *«Հարուստն էլ է լաց լինում»*։

## Սյուժե
Հսկայական առևտրային ցանցի սեփականատեր Վադիմ Դյումինը լավագույնն է իր գործընկերների շարքում և սովոր է հասնել իր ուզածին հնարավոր բոլոր միջոցներով։ Հմայքը և մտածված պլանը նրան օգնում են գտնել չինական ներդրող, որը պատրաստ է գործընկեր դառնալ Վադիմի ընկերությունում, որը ժամանակին ձևակերպվել է իր մոր անունով։ Բազմամիլիոնանոց գործարքը պատրաստ է ստորագրման, բայց անսպասելի խնդիր է առաջանում։ Մայրը վերջերս մահացել է և, ինչպես պարզվում է, թողել է կտակ, որի համաձայն՝ առևտրային ցանցի բաժնետոմսերը պետք է փոխանցվեն իր թոռնուհուն՝ Վադիմի դստերը, որին նա լքել է, երբ նա դեռ 2 տարեկան էր և նրա հետ չի պահպանել հարաբերություններ։

Այժմ Վադիմը պետք է գնա իր հայրենի փոքրիկ քաղաք, գտնի նախկին կնոջն ու դստերը և համոզի նրանց հրաժարվել մոտ կես միլիարդ դոլարի ժառանգությունից։

## Դերերում
* Վլադիմիր Վդովիչենկով – *Վադիմ Դյումին
* Վալենտինա Լյապինա – *Ալինա Դյումինա
* Վլադիմիր Սիչյով – *Ռիբակ
* Իրինա Պեգովա – *Իննա Դյումինա, Ալինայի մայրը
* Նիկոլայ Շրայբեր – *Վադիմ, Վադիմ Դյումինի դասընկերը
* Իևա Անդրեևայտե – *Օլգա, Վադիմ Դյումինի օգնականը
* Իգոր Յասուլովիչ – *նոտար
* Ջուլիա Սուլես -կին  պարի դասերում
* Վարվառա Մալկովա – *Ալինայի ընկերուհին
* Անդրեյ Պերմյակով – *նավաստի
* Մարուսյա Պեստունովա – *Գալյա
* Ռուսլան Բանկովսկի – *բանկիր
* Ալեքսանդր Կասատկին – *փորձագետ
* Դմիտրի Կոմիսարով – ''իրավաբան

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր
Կատեգորիա:Ռուսական ընտանեկան ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Աղվես Միկիտա

**Աղվես Միկիտա** (), առաջին ուկրաինական բազմասերիանոց մուլտֆիլմը, որը նկարահանվել է Ուկրաինայի անկախացումից հետո։ Սերիալը նկարահանվել է Իվան Ֆրանկոյի  «Աղվես Միկիտա» երգիծական հեքիաթի հիման վրա։

## Ստեղծման պատմություն
Աղվես Միկիտայի մասին պոեմ-հեքիաթն առաջին անգամ հրապարակվել է Թեոֆիլ Կոպիստինսկու նկարազարդումներով 1890 թվականին։ Ստեղծագործությունը բաղկացած էր 12 երգից՝ վառ արտահայտված երգիծական բնույթով։

2003 թվականին սկսվել է այդ հեքիաթի հիման վրա անիմացիոն շարքի ստեղծման պիլոտային նախագիծը։ Նրա պաշտոնական պատվիրատուն եղել է Պրոսվիտա միությունը, նկարահանման համար  անհրաժեշտ գումարը՝ 10 մլն գրիվնա, 2005 թվականին հատկացվել է Մշակույթի նախարարության կողմից կառավարության ծրագրի համաձայն։

Մուլտֆիլմի ստեղծման վրա աշխատել է 70 անիմատոր, որոնք ընդհանուր առմամբ նկարել են մոտ 450 000 նկարներ։ Հնչյունավորման ժամանակ Իվան Ֆրանկոյի տեքստը թողնվել է գրեթե առանց փոփոխության՝ պահպանելով բնօրինակի բարբառային տեքստը։ Արդյունքում ստացվել է 15 րոպե տևողությամբ 26 սերիա։

Մուլտֆիլմի համար երաժշտություն գրել է հայտնի կոմպոզիտոր Միրոսլավ Սկորիկը։ Բացի այդ, հնչյունավորման համար օգտագործվել են այլ երաժիշտների ստեղծագործությունները, այդ թվում Կարլ Վեբերի «Ազատ հրաձիգ» օպերայից, առանց տեքստի երգը Պիկարդիայի տերցիայից, Իվան Պոպովիչի («А уяви собі вдома нікого нема»), Մարիա Շալայկևիչի («Усі ми прагнемо любові»), Mad Heads XL («Допоки сонце сяє, поки вода тече, надія є!»), Գադյուկին եղբայրներ («Ой, лихо»), Օկեան Էլզիի («Ти і я»), Վոպլի Վիդոպլյասովայի, ԳրինՋոլլիի և այլոց երգերը։

Ֆիլմի պրեմիերան տեղի է ունեցել 2007 թվականի հունիսի 15-ին  «Կինոպալաց» կինոթատրոնում։

Հեռուստաէկրանին մուլտֆիլմը հայտնվել է 2009 թվականին։

2017 թվականին հեռուստասերիալը տեղադրվել է Մալյատկո TV հեռուստաընկերության YouTube-ի պաշտոնական ալիքում։ «Աղվես Միկիտա» մուլտֆիլմը հեռարձակվել է ոչ միայն Ուկրաինայում, այլև Լատվիայում, Հունգարիայում և Թուրքիայում։

## Ծանոթագրություններ

## Արտաքին հղումներ
* Все серии в высоком качестве на YouTube (Full HD)
* Репортаж «5 канала» на Youtube і video.oboz.ua
* «Лис Никита» трейлер на Youtube
* Украинский ответ покемонам.  К 150-летию Ивана Франко должен появиться анимационный фильм «Лис Никита». Но не появился… (статья Леси Ганжи в «Комментарии» — 2006. — 28 лютого)
* «Лис Никита» — герой нашего времени. Увидят ли сатирический мультсериал украинские зрители? (статья Леси Коверзневой)
* «Лис Никита» ожидает зрителя.  Интервью с директором проекта Владимиром Кметиком (статья Елены Угрин)
* Лис Никита стал героем многосерийного анимационного фильма (статья из блога «Кіно-переклад»)
* Татьяна Бучок. 2007 — год, когда украинцы создали первый собственный мультсериал / 24 канал, 5 августа 2016
* Сорока В. Людина, котра оживила «Лиса Микиту» // Газета по-київськи. — 2007. — 10 липня
* Наталія Парфенюк СЕМАНТИЧНІ ФУНКЦІЇ МУЗИКИ У МУЛЬТИПЛІКАЦІЙНОМУ СЕРІАЛІ «ЛИС МИКИТА»

Կատեգորիա:Կերպարներ այբբենական կարգով
Կատեգորիա:Հորինված խոսող կենդանիներ
Ֆրանչեսկա Ալեքսանդեր

200 px|right|thumb|Ֆրանչեսկա Ալեքսանդերի նկարազարդումներից մեկը
**Ֆրանչեսկա Ալեքսանդեր** (, լրիվ անունը՝ *Esther Frances Alexander*, հայտնի է նաև *Fanny Alexander* անունով, ), ամերիկացի նկարչուհի, պատկերազարդող և թարգմանիչ։

## Կենսագրություն
Ծնվել է 1837 թվականի փետրվարի 27-ին Բոստոնում նկարիչ, դիմանկարիչ Ֆրենսիս Ալեքսանդրի և նրա կնոջ՝ Լյուսիա Գրեյ Ալեքսանդրի ընտանիքում, որոնք ծագել են Մասաչուսեթսի բարերարների հարուստ ընտանիքից։ Երբ աղջիկը տասնվեց տարեկան էր, ընտանիքը տեղափոխվել է Ֆլորենցիա (Իտալիա)։

Իտալիայում, Ֆրանչեսկայի վաղ գեղարվեստական գործունեությունը կազմել է մոր բարեգործության մի մասը։ Նա նկարել է տոսկանացի աղքատ ֆերմերների դիմանկարներ՝ որպես նվեր իրենց գործի հարուստ ամերիկացի հովանավորներին։ Աշխատանքի ընթացքում նա ծանոթացել է տեղի ժողովրդական սովորույթներին և ավանդույթներին, հավաքել է երգեր և պատմություններ, թարգմանել դրանք հետագայում տպագրության համար։

1882 թվականին ընտանիքի ընկեր Ալեքսանդրը Ֆրանչեսկային ծանոթացրել է անգլիացի քննադատ Ջոն Ռասկինի հետ։ Նա հետաքրքրվել է նրա ստեղծագործությամբ, հատկապես պարզ և հոգևոր նկարազարդումներով, նա նրանցից 600 ֆունտով երկու ձեռագիր է գնել։ Առաջինը հրատարակվել է 1883 թվականին՝ «Իդայի պատմությունը» (The Story of Ida) անվանումով։ Իսկ դրա հեղինակը եղել է պարզապես «Ֆրանչեսկան»։ Գիրքը լույս է տեսել Միացյալ Նահանգներում և Մեծ Բրիտանիայում։ Ալեքսանդրի *Roadside Songs of Tuscany* հիմնական աշխատանքը խմբագրվել է Ռասկինի կողմից և տասը մասերով հրապարակվել է 1884-1885 թվականներին։

Կյանքի վերջին տարիներին Ֆրանչեսկա Ալեքսանդերը կուրացել է և վատառողջ է եղել։

Մահացել է 1917 թվականի հունվարի 21-ին Ֆլորենցիայում և թաղվել է Ֆլորենցիայի անգլիական գերեզմանատանը։

Ֆրանչեսկա Ալեքսանդրի աշխատանքները գտնվում են Բոստոնի *Athenæum* հավաքածուում։ Նրա և Ռասկինի նամակագրությունը, ինչպես նաև հարազատներին ուղղված նամակները պահվում են Մորգանի գրադարանում և թանգարանում:

## Ծանոթագրություններ

## Գրականություն
* Cahill, Susan. *Desiring Italy: Women Writers Celebrate the Passions of a Country and Culture.* Random House Publishing Group. ISBN 9780307778376.

## Արտաքին հղումներ
* ALEXANDER, Francesca
* FRANCESCA ALEXANDER (1837—1917)

Կատեգորիա:19-րդ դարի ամերիկացի նկարիչներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի արվեստագետներ
Կատեգորիա:Ամերիկացի գրողներ
Կատեգորիա:Ամերիկացի թարգմանիչներ
Կատեգորիա:Ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Կին արվեստագետներ
Նամիք Իսլամզադե

**Նամիք Սարաֆրուզ օկլի Իսլամզադե** (, ), Ադրբեջանի զինված ուժերի գեներա-մայոր, Արցախյան երկրորդ պատերազմում` ադրբեջանական հրամանատարներից մեկը։

## Կենսագրություն

Նամիք Իսլամզադեն ծնվել է 1974 թվականի մայիսի 7-ին Սուրախանի շրջանի Հովսան բնակավայրում։ Ավարտել է Թուրքիայի ավիացիոն ակադեմիան։ Նամիգ Իսլամզադեն 2016 թվականից ծառայում է Քուրդամիր շրջանում գտնվող Ադրբեջանի զինված ուժերի զորամասում։ 2019 թվականի նոյեմբերից նա աշխատում է որպես Ադրբեջանի ռազմաօդային ուժերի ավիացիայի պետ։

Նա տիրապետում է անգլերեն, ռուսերեն և թուրքերեն։

Նախագահ Իլհամ Ալիևի 2020 թվականի դեկտեմբերի 7-ի հրամանագնով Նամիգ Իսլամզադեն շնորհվել է «գեներալ-մայորի» բարձրագույն ռազմական կոչում։

## Պարգևներ
* Ադրբեջանի նախագահ Իլհամ Ալիևի 2005 թվականի հունիսի 24-ի թիվ 860 հրամանով Նամիգ Իսլամզադեն պարգևատրվել է «Զինվորական ծառայության համար» մեդալով։
* Ադրբեջանի նախագահ Իլհամ Ալիևի 2008 թվականի հունիսի 25-ի թիվ 2905 հրամանով Նամիգ Իսլամզադեն պարգևատրվել է  «Ադրբեջանի դրոշ» մեդալով։
* Ադրբեջանի նախագահ Իլհամ Ալիևի 2020 թվականի հունիսի 25-ի թիվ 2127 հրամանով գնդապետ Նամիգ Իսլամզադեն պարգևատրվել է «Հայրենիքի համար» մեդալով։
* 2020 թվականի դեկտեմբերի 9-ին Իսլամզադե Նամիգը շնորհվել է «Հայրենական պատերազմի հերոս» կոչում։

## Ծանոթագրություններ
Ռոբոֆոբիա

**Ռոբոֆոբիա** (ռոբոտ և ՝ վախ բառերից), դա, ինչպես կարծում են գիտնականները, որոնք ուսումնասիրում են ռոբոտատեխնիկան և արհեստական բանականությունը, ապագայի տարածված հիվանդություններից մեկն է։ Ռոբոֆոբիան արտահայտվում է ցանկացած ռոբոտատեխնիկայի նկատմամբ սևեռուն վախով կամ ատելությամբ՝ անկախ այն հանգամանքից, թե որքանով է զարգացած տեխնոլոգիան․ լինի դա մարդանման ռոբոտ, թե  բիոնիկ պրոթեզ։

## Նախապայմաններ
Ռոբոֆոբիան որպես ապագայի հիվանդություն համեմատվում է այլատյացության և միզանտրոպիայի ներկայիս ֆենոմենների հետ։ Սակայն արդեն հիմա մարդկանց մոտ կա մտահոգություն, որ ռոբոտները և արհեստական բանականությունը վտանգավոր են։ Բրիստոլի համալսարանի գիտնական Սաբին Օերթը նշում է, որ ինքը և իր գործընկերները ստիպված են անցկացնել անհատական հանդիպումներ, որպեսզի բացատրեն պոտենցիալ ներդնողներին և հասարակ մարդկանց, որ արհեստական բանականությունը և ռոբոտատեխնիկան ուսումնասիրողները վտանգավոր չեն։

Պոտենցիալ ռոբոտաֆոբների թվում կան հայտնիներ։ Մասնավորապես ֆիզիկոս-տեսաբան, գիտության ջատագով Սթիվեն Հոքինգը և ինժեներ-գործարար Իլոն Մաքսը կոչ են արել անվտանգության միջոցառումներ մշակել՝ կապված արհեստական բանականության զարգացման հետ։ Նրանք իրենց ստորագրությունն են դրել արհեստական բանականությանը վերաբերող բաց նամակի տակ։

Փորձագետները նշում են, որ ռոբոտների նկատմամբ թշնամական վերաբերմունքը հիմնականում ձևավորվում է հայտնի մշակույթների և առանձնապես կինոմատոգրաֆիայի և գրականության պատճառով։

## Ռոբոֆոբիան մշակույթում
Արհեստական բանականության վտանգավորության մասին ֆիլմեր․

* «Գերազանցություն» (2014 թվական, ռեժիսոր՝ Ուոլի Փֆիսթեր)
* «Արծվի աչք» (2008 թվական, ռեժիսոր՝ Դի Ջեյ Կարուզո)
* «Նվեր» (2009 թվական, ռեժիսոր՝ Գրեգ Մարքս)

Ֆիլմեր ռոբոտների վտանգավորության մասին․

* «Ռոբոտ-ոստիկան» (1987 թվական, ռեժիսոր՝ Պաուլ Վերհուվեն)։ Վերհովենի ֆիլմի ռեմեյքում՝ «Ռոբոտոկոպ»-ում (2014 թվական, ռեժիսոր՝ Ժոզե Պադիլիա) կիրառվել է «Why is America so Robophobic?» (Ինչո՞ւ են Ամերիկայում այսքան շատ ռոբոտոֆոբները) արտահայտությունը։
* «Օբլիվիոն» (2013 թվական, ռեժիսոր՝ Ջոզեֆ Կոսինսկի)
* «Մեքենայից» (2014 թվական, ռեժիսոր՝ Ալեքս Գարլենդ)

Ռոբոտների և արհեստական բանականության վտանգավորության մասին ֆիլմեր․

* «Տերմինատոր» ֆրանշիզան «Սքայնեթ» արհեստական բանականության հետ
* «Ես ռոբոտ եմ» «Վիքի» արհեստական բանականության հետ (2004 թվական, ռեժիսոր՝ Ալեքս Պրոյաս)

Ռոբոֆոբիայի մասին գրքեր․

* Վլադ․ Կ․ «Ռոբոֆոբիա»։ Գրքում տեսանելի ապագան է պատկերվում, որտեղ ռոբոտները դարձել են հասարակության մի մասը։ Անդրոիդներին պաշտոնապես հավասարեցրել են մարդկանց և նոր ռասա են ճանաչել։ Հասարակության մեջ նման փոփոխությունը հանգեցրել է իրադրության սրման, հայտնվել են արմատական խմբավորումներ, որոնք հարձակումներ են կազմակերպում ռոբոտների վրա՝ ձայնագրելով անդրոիդների սպանությունները սնաֆ-տեսանյութի ձևաչափով։

## Ծանոթագրություններ

Կատեգորիա:Ռոբոտագիտություն
Կատեգորիա:Ֆոբիաներ
Would You Like?

***Would You Like?***, կորեա-չինական գըրլ բենդ Cosmic Girls-ի դեբյուտային մինի ալբոմը։ Ալբոմը թողարկվել է թվային և ֆիզիկական տարբերակով 2016 թվականի փետրվարի 25-ին` Starship Entertainment ընկերությունով և տարածվել LOEN Entertainment ընկերության միջոցով։

## Կոմերցիոն հաջողություն
Ալբոմը թողարկել է չորս ամիս անընդմեջ, 2016 թվականի մայիսի դրությամբ վաճառքը կազմել է ավելի քան 12,701 ֆիզիկական պատճեն։

## Թրեք լիստ

## Չարթեր
### Շաբաթական չարթեր

### Ամսական չարթեր

## Ծանոթագրություններ

Կատեգորիա:2016 ալբոմներ
Կատեգորիա:Կորեերեն մինիալբոմներ
Թիմուր Ալասխանով

**Թիմուր Զայնդիևիչ Ալասխանով** (), ռուս չեչեն գեսահորդ, Ռուսաստանի գավաթի մրցանակակիր, Ղասախստանի չեմպիոն, Ռուսաստանի սպորտի վարպետ։

## Կենսագրություն
Ծնվել է 1979 թվականի փետրվարի 22-ին։ Նա երեք ու կես տարեկան էր, երբ սկսել է զբաղվել գեղասահքով։ Առաջին քայլերն արել է Սերգեյ Ժուկի անվան դպրոցում։ Սկզբում հանդես է եկել մենախաղում, հետո սկսել է զբաղվել սառույցի վրա պարելով։ Նրա առաջին մարզիչը Նինա Ժուկն է եղել։ Նրա հետ միասին հերթականությամբ ելույթ ունեցան Սվետլանա Ժակելիան, Մարինա Վասիլևան, Քսենիա Չալովան, Եկատերինա Գվոզդկովան։ Ավարտել է Ռուսաստանի ֆիզիկական կուլտուրայի պետական ակադեմիան։

## Սպորտային արդյունքներ
### Սվետլանա Ժակելիայի հետ

* Autumn Trophy 1996 - 7 տեղ։

### Քսենիա Չալովայի հետ
* 2000 թվականի գեղասահքի Ռուսաստանի առաջնություն - 6 տեղ։

### Եկատերինա Գվոզդկովայի հետ
* 2001 թվականի գեղասահքի Ռուսաստանի առաջնություն - 5 տեղ;
* Nebelhorn Trophy, 2001 թվական - 7 տեղ;
* Գրան-Պրի Ռուսաստանի գավաթ, 2001 թվական - 11 տեղ;
* 2002 թվականի Ռուսաստանի գավաթի մրցանակակիր;
* 2002 թվականի Ռուսաստանի առաջնություն - 5 տեղ;
* Գրան-Պրի NHK Trophy, 2002 թվական - 7 տեղ;
* 2003 թվականի գեղասահքի Ռուսաստանի առաջնություն - 4 տեղ;
* 2004 թվականի գեղասահքի Ղասախստանի առաջնություն - 1 տեղ։

## Ընտանիք
Հայրը - Զայնդի Ալասխանով, ազատ ոճի ըմբշամարտ, առաջին չեչեն, ԽՍՀՄ առաջնության մրցանակակիր։

## Ծանոթագրություններ

## Արտաքին հղումներ

Կատեգորիա:Ռուսաստանի սպորտի վարպետներ
Կատեգորիա:Ռուս գեղասահորդներ
Էդդի Կանտոր

**Էդդի Կանտոր** (, ), ամերիկացի դերասան, պարող, երգիչ և երգերի հեղինակ։

Ծնվել է Ռուսական կայսրությունից գաղթած հրեաների ընտանիքում։

Հայտնի է եղել Բրոդվեյում, ռադիոյում, ինչպես նաև հեռուստատեսության կայացման վաղ փուլերում։ Միացյալ Նահանգներում ստացել է «Կենդանի առաքյալ» մականունը, քանի որ նրա սուպեր-ռեյտինգային ռադիոշոունները, որոնք զվարճալի պատմություններ են ներկայացնում իր կնոջ՝ Իդայի և նրանց հինգ դուստրերի մասին և ունկնդիրների հսկայական լսարան էին հավաքում։ Նրա մեծ լայն բաց աչքերը «Բանջոյի Աչքեր» մականունն են ստացել համանուն լարային երաժշտական գործիքի պատճառով։ Նրանք նաև դարձել են նրա յուրահատուկ ապրանքային նշանը և հաճախ ծաղրանկար են պատկերված եղել նրա պատկերով նկարազարդումների վրա։

1933-1935 թվականներին եղել է ԱՄՆ Գիլդիայի կինոդերասանների նախագահը։

Կանտորի ելույթները շարունակվել են մինչև 1953 թվականը։ Մահացել է Բևեռլի Հիլզի իր տանը՝ ինֆարկտից։ Մահվանից մեկ տարի անց արժանացել է «Օսկար» պատվավոր մրցանակի։

## Պատկերասրահ

Պատկեր:Eddie and Ida Cantor 1952.JPG
Պատկեր:Bert Gordon Eddie Cantor NBC.JPG
Պատկեր:Eddie Cantor Midnight Rounders.jpg
Պատկեր:Eddie Cantor - 1933.jpg
Պատկեր:Eddie cantor television 1952.JPG
Պատկեր:Eddie Cantor and daughters ad postcard 1926.JPG
Պատկեր:Eddiecantorportrait.jpg
Պատկեր:YouCanHaveItIDontWantItCoverEddieCantor.jpeg


## Ծանոթագրություններ

## Արտաքին հղումներ
Պաշտոնական կայք

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հասարակական գործիչներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի պարողներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի փոփ երգիչներ
Կատեգորիա:Թատրոնի դերասաններ
Կատեգորիա:Համր կինոյի դերասաններ
Կատեգորիա:Հրեա երգիչներ
Կատեգորիա:Սրտամկանի ինֆարկտից մահացածներ
Կատեգորիա:Օսկարակիրներ
Դի Հեփբերն

**Դի Հեփբերն** (, ), շոտլանդացի նախկին դերասանուհի, որը 1981 թվականին նկարահանված «Գրեգորիի ընկերուհին» կինոնկարում կատարել է Դորոթիի դերը, ինչպես նաև 1985-1988 թվականների ընթացքում մարմնավորել Էնն-Մարի Վեյդին ITV հեռուստացանցի «Խաչմերուկներ» հեռուստասերիալում։

## Վաղ կյանք
Հեփբերնը հասակ է առել Շոտլանդիայի Իսթ Քիլբրայդ քաղաքում և հանդիսացել ատամնատեխնիկ Բոբի Հեփբերնի ու վերջինիս կնոջ՝ Մադելինի հինգ դուստրերից չորրորդը։

## Դերասանական գործունեություն
Դերասանության ու պարի դասընթացներ անցնելուց հետո դեռևս դպրոցական տարիքում դեր է ստացել STV հեռուստաալիքի նկարահանած «*The Prime of Miss Jean Brodie»* ֆիլմում և ստացել Դորի Հեփբուրն անունը։ Նկարահանվել է նաև 1981 թվականի արտադրության «Գրեգորիի ընկերուհին» կինոնկարում և մարմնավորել Ջոն Գորդոն Սինքլերի սիրած աղջկան՝ Դորոթիին, որի համար արժանացել է «Տարվա Variety Club դերասանուհի» մրցանակի։ 2010 թվականին, կինոնկարի թողարկման 30-ամյակի առթիվ դերակատարները վերամիավորվել են և Հեփբուրնի մասնակցությամբ կինոնկարից մի հատված 2012 թվականի Լոնդոնի ամառային օլիմպիական խաղերի բացման արարողության մաս է կազմել։

Հեռուստատեսությունում գործունեություն է սկսել և նկարահանվել Գլազգոում բեմադրված «Մեգի» հեռուստասերիալում, ինչպես նաև մասնակցել *It's a Knockout* հեռուստախաղին։ «Խաչմերուկներ» հեռուստասերիալում երեք տարի կատարել է ընդունարանի աշխատակցուհի Էնն-Մարի Վեյդի դերը։ 1996 թվականին նկարահանված «Բրյուս» կինոնկարում մարմնավորել է Մերի Բրյուսին։

## Հետդերասանական գործունեություն
Երկրորդ ամուսնու հետ ապրում է Իսթ Քիլբրայդ քաղաքում և զբաղվում տեղական մի ընկերության բիզնեսի զարգացմամբ։

## Ծանոթագրություններ

## Արտաքին հղումներ
* 

Կատեգորիա:Շոտլանդացի դերասանուհիներ
Փոլ Վոլքեր

**Փոլ Վոլքեր** (, ), ամերիկացի տնտեսագետ և պետական գործիչ։

Ավելի վաղ զբաղեցրել Է ԱՄՆ-ի ֆինանսների նախարարի տեղակալի (1969-1974), Նյու Յորքի Դաշնային պահուստների բանկի (1975-1979) նախագահի և ԱՄՆ-ի Դաշնային պահուստների համակարգի (1979-1987) վարչության նախագահի պաշտոնները։

Եղել է Բիլդերբերգյան ակումբի, միջազգային հարաբերությունների խորհրդի անդամ, եռակողմ հանձնաժողովի Հյուսիսամերիկյան բաժանմունքի նախագահ, 30 (G 30) խմբի անդամ, Rothschild Wolfensohn Company ընկերության նախագահ։

## Կենսագրություն
Ծնվել է 1927 թվականի սեպտեմբերի 5-ին Նյու Ջերսի նահանգի Քեյփ Մեյ շրջանում։ 1949 թվականին ավարտել է Փրինսթոնի համալսարանը։ 1951 թվականին ստացել է մագիստրոսի աստիճան Հարվարդի համալսարանի կառավարման դպրոցում։

1956-1961 թվականներին աշխատել է Chase Manhattan Bank-ում որպես տնտեսագետ։

1962-1965 թվականներին աշխատել է որպես տնտեսագետ ԱՄՆ ֆինանսների նախարարությունում։ 1969-1974 թվականներին եղել է ֆինանսների նախարարի արժութային հարցերով տեղակալ։

1974-1975 թվականներին եղել է Փրինսթոնի համալսարանի Վուդրո Վիլսոնի անվան հանրային և միջազգային հետազոտությունների դպրոցի աշխատակից։

1975-1979 թվականներին եղել է Նյու Յորքի Դաշնային պահուստների բանկի նախագահը։

1979 թվականին նշանակվել է Դաշնային պահուստների համակարգի վարչության նախագահ և այդ պաշտոնում մնացել մինչև 1987 թվականը։ Փոլ Վոլքերը հայտնի է իր հակաինֆլյացիոն քաղաքականության համար, որը նա վարել է ԱՄՆ Դաշնային պահուստների համակարգի կառավարիչների խորհրդի նախագահի պաշտոնում։ Եթե համեմատենք Վոլքերի կառավարման ժամանակաշրջանի սկիզբը և ավարտը, ապա գնաճը 1979 թվականի 11,22 %-ից 1987 թվականին նվազել է մինչև 3,66 %, ինչը նշանակալի ներդրում էր ԱՄՆ տնտեսության կայունության գործում։ Գնաճի նվազման հետևանքները ազդել են գործազրկության վրա, որը տարբեր գնահատականներով աճել է 5 անգամ։

Այնուհետև Վոլքերը դարձել է Wolfensohn & Co ներդրումային ընկերության վարչության նախագահը։ 1995 թվականին, ընկերության հիմնադիր Ջեյմս Վուլֆենսոնին Համաշխարհային բանկի նախագահ նշանակելուց հետո, Վոլքերը դարձել է գործադիր տնօրեն։

ԱՄՆ նորընտիր նախագահ Բարաք Օբաման առաջարկել է 2008 թվականի նոյեմբերի 26-ին ստեղծել ԱՄՆ նախագահին առընթեր տնտեսական վերականգնման խորհրդատվական խորհուրդ, որը պետք է գլխավորի Փոլ Վոլքերը։ Խորհրդի ստեղծման և Վոլքերին խորհրդի նախագահ նշանակելու մասին հրամանագիրը Բարաք Օբաման ստորագրել է 2009 թվականի փետրվարի 6-ին։ 2011 թվականի փետրվարի 23-ին Խորհրդի նախագահի պաշտոնում նրան փոխարինել է «General Electric»-ի ղեկավար Ջեֆրի Իմելթը։

## Հասարակական գործունեություն
Եղել է «Երեսուն խմբի» անդամ։

## Ծանոթագրություններ

## Արտաքին հղումներ
* Биография
* Интервью с Полом Волкером // О чём думают экономисты. Беседы с нобелевскими лауреатами / под ред. П. Самуэльсона и У. Барнетта. — М.: Юнайтед Пресс, 2009. — С. 214−241. — ISBN 978-5-9614-0793-8

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Հարվարդի համալսարանի շրջանավարտներ
Կատեգորիա:Ջորջթաունի համալսարանի շրջանավարտներ
Ջեյմս Վուլֆենսոն

**Ջեյմս Վուլֆենսոն** (, ), Համաշխարհային բանկի 9-րդ նախագահը։

## Կենսագրություն
Վուլֆենսոնը ծնվել է 1933 թվականի դեկտեմբերի 5-ին Սիդնեյում՝ հրեաների ընտանիքում, որը Մեծ ճգնաժամի տարիներին Անգլիայից արտագաղթել է Ավստրալիա։

1956 թվականին Մելբուռնում կայացած ամառային Օլիմպիական խաղերում եղել է Ավստրալիայի սուսերամարտի հավաքականի անդամ։ Եղել է նաև Ավստրալիայի Թագավորական ռազմաօդային ուժերի սպա։

Սիդնեյի համալսարանում ստացել է բակալավրի աստիճան։ 1959 թվականին Հարվարդի բիզնես դպրոցում ստացել է բիզնեսի կառավարման մագիստրոսի աստիճան։

Ամուսնացած է, ունի երեք զավակ։ 1980 թվականից ԱՄՆ-ի քաղաքացի է։ 2010 թվականին վերականգնել է Ավստրալիայի քաղաքացիությունը։

2020 թվականի նոյեմբերի 25-ին մահացել Է Նյու Յորքի Մանհեթենի շրջանում գտնվող իր տանը։ Մահվան պատճառ է հանդիսացել թոքաբորբի բարդությունը։

## Գործունեությունը Համաշխարհային բանկում
Վուլֆենսոնը պաշտոնապես ստանձնել է Համաշխարհային բանկի նախագահի պաշտոնը 1995 թվականի հուլիսի 1-ին։ Այդ պաշտոնում նա առաջադրվել է Միացյալ Նահանգների նախագահ Բիլ Քլինթոնի կողմից։ 2000 թվականին երկրորդ հնգամյա ժամկետով նրան միաձայն աջակցել է բանկի տնօրենների խորհուրդը, միաժամանակ դարձել է երրորդ անձը, որը երկու ժամկետով զբաղեցրել է բանկի նախագահի պաշտոնը` Յուջնի Բլեքից և Ռոբերտ ՄաքՆամարայից հետո։

## Մրցանակներ
* Բրիտանական կայսրության շքանշանի ասպետ-հրամանատար։
* Ավստրալիայի շքանշանի սպա։
* Բարեկամության շքանշան (2004 թվականի հունվարի 17, Ռուսաստան)՝ *միջազգային համագործակցության ամրապնդման գործում ունեցած մեծ ավանդի համար*։
* Ոսկե Ռունի շքանշան (1999 թվականի հունիսի 1, Վրաստան)՝ *վրացական պետության կառուցման, տնտեսության բարեփոխման և Վրաստանի մշակութային ժառանգության փրկության գործում ներդրած հատուկ ավանդի համար*։

## Ծանոթագրություններ

Կատեգորիա:Ամերիկյան փիլիսոփայական ընկերության անդամներ
Կատեգորիա:Վրացական «Ոսկե գեղմ» շքանշանի ասպետներ
Կատեգորիա:Ավստրալիայի քաղաքական գործիչներ
Կատեգորիա:Ավստրալիացի իրավաբաններ
Դիեգո Արմանդո Մարադոնա մարզադաշտ

**Դիեգո Արմանդո Մարադոնա մարզադաշտ**, գտնվում է Իտալիայի Նեապոլ քաղաքում։ Նապոլի ֆուտբոլային ակումբի տնային մարզադաշտն է։

## Պատմություն
Մարզադաշտը կառուցվել է 1959 թվականին՝ ստանալով «stadio del Sole» (թարգմանաբար՝«Արևի մարզադաշտ») անվանումը։ 1960 թվականի ամառային օլւմպիական խաղերի մի քանի մրցաշրջաններ   անց են կացվել հենց ներկայիս մարզադաշտում։ Շինարարության ավարտից հետո մարզադաշտը կարող էր տեղավորել 80 հազար հանդիսական։ 1963 թվականին մարզադաշտը վերանվանվել է «Stadio San Paolo» ՝ Պողոս առաքյալի պատվին։ 1990 թվականի ֆուտբոլի աշխարհի առաջնությանից առաջ 1989 թվականին՝ մարզադաշտը վերանորոգվել է։ Մարզադաշտում տեղի ունեցան աշխարհի առաջնության մի քանի խաղեր, այդ թվում նաև կիսաեզրափակիչ խաղը՝ Իտալիայի և Արգենտինայի ազգային հավաքականների միջև։ 
60.240 հազար տարողունակությամբ՝ այն Իտալիայի երրորդ ամենամեծ ֆուտբոլային մարզադաշտն է՝. «Միլան ՖԱ»-ի «Ջուզեպպե Մեացցա» և Հռոմի՝ «Ռոմա ՖԱ»-ի «Օլիմպիական մարզադաշտ» -ից հետո։               
2010 թվականից մարզադաշտի հաղորդավարը Դանիելե Բելինին է։             
2020 թվականի նոյեմբերի 25-ին մահացավ լեգենդար ֆուտբոլիս Դիեգո Մարադոնան։ Նոյեմբերի 26-ին հայտարարվեց, որ մարզադաշտը կվերանվանվի ի պատիվ լեգենդար Մարադոննայի։ Դեկտեմբերի 4-ին Նապոլի ՖԱ տնային մարզադաշտը պաշտոնապես վերանվանվեց Մարադոնայի պատվին։

## Ծանոթագրություններ

## Արտաքին հղումներ
* Stadio San Paolo — стадион «Наполи»

Կատեգորիա:Իտալիայի ֆուտբոլային մարզադաշտեր
Քամոտ օր Վենյոյում

**Քամոտ օր**, իմպրեսիոնիստ նկարիչ Ալֆրեդ Սիսլեյի կտավը, որը պահվում է Էրմիտաժում։ 

Նկարի վրա պատկերված է մի քանի ծառ` ձգված խիտ ամպերով մռայլ երկնքի ֆոնին։ Ծառերն աճել են ոչ մեծ բլրի վրա, հեռվում երևում է հերկած դաշտը։ Կտավի ներքևի մասում երևում է նկարչի ստորագրությունը. *Sisley*:

1880 թվականին Ալֆրեդ Սիսլեյը միջոցներ խնայելու նպատակով Փարիզից տեղափոխվել է Մորե սյուր Լուեն քաղաքի մոտակայք։ Այդ փոքրիկ քաղաքի մոտ է գտնվում Վենյո Նադոն բնակավայրը, որը տեղակայված է Սեն գետի վտակ Լուեն գետի ափին։ Վենյոյում Սիսլեյն ապրել է մինչև 1882 թվականի սեպտեմբեր և նկարել է մի քանի նկարներ, այդ թվում և` «Քամոտ օրը»։ Նկարը թվագրվում է 1882 թվականով։
thumb|left|Գլխավոր շտաբի շենքը։ Նկարը գտնվում է Կամիլ Պիսսարոյի և Ալֆրեդ Սիսլեյի սրահում, աջ անկյունում:
1883 թվականին նկարը ձեռք է բերել Պոլ Դյուրան Ռուելը, և այն երկար ժամանակ գտնվել է վերջինիս պատկերասրահում։ Միայն 1905 թվականին այն 12.500 ֆրանկով ձեռք է բերել մոսկվացի առևտրական ու կոլեկցիոներ Իվան Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է, և 1923 թվականից նկարը գտնվել է Նոր արևմտյան արվեստի թանգարանում։ 1930 թվականին նկարը փոխանցվել է Էրմիտաժին։ 2014 թվականի վերջից այն ցուցադրվում է Գլխավոր շտաբի շենքի չորրորդ հարկում, 406 սրահում (Կամիլ Պիսսարոյի և Ալֆրեդ Սիսլեյի սրահ)։

Էրմիտաժի` Արևմտաեվրոպական կերպարվեստի բաժնի գլխավոր գիտաշխատող Ալբերտ Կոստենևիչը, նկարագրելով նկարը, նշել է.

## Ծանոթագրություններ

## Գրականություն
* 
* 

Կատեգորիա:1882 նկարներ
Կատեգորիա:Ալֆրեդ Սիսլեյի նկարներ
Կատեգորիա:Էրմիտաժի նկարներ
Աղասի Գրիգորյան

**Աղասի Սեդրակի Գրիգորյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Աղասի Գրիգորյանը ծնվել է 1906 թվականին, Կարսի մարզի Արդահան բնակավայրում։ 1915 թվականին փրկվելով թուրքական ջարդից, ծնողների հետ միասին ապաստան է գտել Լենինականում։ 1924 թվականին ավարտել է Լենինականի ինդուստրիալ տեխնիկումը և ընդունվել Երևանի պետական համալսարան։ Հիվանդության պատճառով ուսումնառությունն ընդմիջել է և որոշ ժամանակ աշխատել է Կամոյի շրջանի դպրոցներում։ Գրիգորյանն ավարտել է Խ. Աբովյանի անվան մանկավարժական ինստիտուտը։ Մի քանի տարի մաթեմատիկա է դասավանդել Լենինականի դպրոցներում, Երևանի բուհերի նախապատրաստական դասընթացներում։ Պատերազմի նախօրյակին Գրիգորյանը դասախոս է աշխատել Երևանի հեռակա մանկավարժական ինստիտուտում, միաժամանակ աշխատել է հանրապետության հիդրոմետերոլոգիական վարչությունում։

Գրիգորյանը կարմիր բանակ է զորակոչվել 1941 թվականի հոկտեմբերին և գործուղվել Ձերժինսկու անվան ակադեմիայի դասընթացներին։ Գործող բանակում է եղել 1942 թվականի հունվարից մինչև 1943 թվականի հունիսը։ Ծառայել է Բրյանսկի ռազմաճակատում, 3-րդ բանակի, ապա՝ ռազմաճակատի շտաբում՝ որպես հիդրոմետերոլոգիայի ծառայության պետ։ Այնուհետև փոխադրվել է 2-րդ Մերձբալթյան ռազմաճակատ։ Պարգևատրվել է Կարմիր աստղի շքանշանով և մեդալներով։ 1944 թվականին ընդունվել է կոմունիստական կուսակցության շարքերը։

1945 թվականին Գրիգորյանը մայորի կոչումով զորացրվել է բանակից, նշանակվել մայրաքաղաքի Մռավյանի անվան միջնակարգ դպրոցի տնօրեն։ 1955 թվականի օգոստոսից աշխատել է Կամոյի անվան դպրոցում, վարել է տնօրենի ուսումնադաստիարակչական աշխատանքների գծով տեղակալի պաշտոնը, միաժամանակ դասավանդել մաթեմատիկա։

## Մահ
Աղասի Գրիգորյանը մահացել է 1985 թվականին։ Թաղված է Շահումյանի գերեզմանատանը։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Պալատ Պուտինի համար։ Ամենամեծ կաշառքի պատմությունը

**Պալատ Պուտինի համար։ Ամենամեծ կաշառքի պատմությունը** () կամ պարզապես **Պալատ Պուտինի համար**, ռուսական վավերագրական ֆիլմ-հետաքննություն Կոռուպցիայի դեմ պայքարի հիմնադրամի կողմից։

Ֆիլմը պատմում է կոռուպցիոն սխեմայի մասին, որը, ըստ հետաքննության հեղինակների, ղեկավարում է Ռուսաստանի նախագահ Վլադիմիր Պուտինը։ Ֆիլմի մեծ մասը նվիրվում է «Պուտինի պալատին»՝ Սև ծովի ափին գտնվող առանձնատան, որը, ինչպես պնդվում է՝ պատկանում է Վլադիմիր Պուտինին վստահելի անձանց միջոցով։ Պալատական համալիրի տարածքը 68 հեկտար է, իսկ 7000 հեկտար տարածք պալատի շուրջ համարվում է փակ` գտնվելով ԱԴԾ իրավասության ներքո։ Պալատական համալիրի շինարարության արժեքը ԿԴՊՀ-ը գնահատել է 100 մլրդ ռուբլի (1.1 մլրդ եվրո, 700 մլրդ դրամ)։

Ֆիլմ-հետաքննությունը հրապարակվել է YouTube վիդեոհոսթինգում 2021 թվականի հունվարի 19-ին, Գերմանիայում թունավորումից բուժվող Ալեքսեյ Նավալնիի` Ռուսաստան վերադառնալուց հետո։ Առաջին 24 ժամվա ընթացքում ֆիլմը հավաքել է 20 միլիոն դիտում, հունվարի 19-ին դառնալով YouTube-ում ամենադիտված տեսահոլովակը։ 26 երկրներում հայտնվեց YouTube-ի դիտումների տասնյակում, որոնցից 10-ում զբաղեցրեց առաջին տեղը։ 2021 թվականի հունվարի 28-ին ֆիլմը հավաքեց 100 մլն դիտում, իսկ 2021 թվականի հունվարի 31-ի տվյալներով՝ ֆիլմը հավաքել է ավելի քան 105 մլն դիտում, 4.4 մլն լայք, 188 հազար դիզլայք և 1.6 մլն մեկնաբանություն։

## Գնահատական
Օրվա ընթացքում ֆիլմը, որը թողարկվել է Նավալնու YouTube-յան ալիքում, հավաքել է 20 միլիոն դիտում։ Ըստ MBK Media-ի, ֆիլմն այդ օրվա ամենադիտված տեսանյութն է եղել YouTube-ում։ Հաջորդ օրը, ֆիլմը եղել է YouTube-ի՝ Ռուսաստանի, Բելառուսի, Կիպրոսի, Էստոնիայի, Ղազախստանի, Լատվիայի, Լիտվայի և Ուկրաինայի միտումների առաջին տեղում։ Երկու օրում ֆիլմը հավաքեց 40 միլիոն դիտում։ Երեք օրում այն հավաքեց 60 դիտում։

Վավերագրական ֆիլմի հրապարակման օրը Կրեմլի խոսնակ Դմիտրի Պեսկովն ասաց, որ Պուտինը որևէ պալատ չունի։ Հաջորդ օրը նա ֆիլմը անվանեց «փսևդո-հետաքննություն» և «խաբեություն» թղթակիցների համար, ասելով, որ քաղաքացիները պետք է «մտածեն` այդպիսի խարդախներին գումար ուղարկելուց առաջ»։

Այնուհետև նախագահ Պուտինը Ուսանողի օրվա առթիվ ուսանողների հետ ունեցած տեսախորհրդակցության ժամանակ ասաց, որ պալատը չի պատկանում իրեն կամ իր հարազատներին։ Նա նաև պնդեց, որ նյութերն օգտագործվել են քաղաքացիների «ուղեղները լվանալու» համար։

## Տես նաև
*Բողոքի ցույցեր Ռուսաստանում (2021)

## Ծանոթագրություններ

Կատեգորիա:2020-ականների ռուսերեն ֆիլմեր
Կատեգորիա:2021 ֆիլմեր
Կատեգորիա:Ընդդիմություն Վլադիմիր Պուտինին
Կատեգորիա:ՅուԹյուբի տեսահոլովակներ
Կատեգորիա:Ռուսական վավերագրական ֆիլմեր
Կատեգորիա:Ռուսական ֆիլմեր
Կատեգորիա:Վլադիմիր Պուտին
Արևելյան հնդկաց լրագիր

**Արևելյան հնդկաց լրագիր,** վիմատիպ լրագիր, լույս է տեսել 1862-65-ին,Կալկաթայում։ Խմբագիր՝ Հ․ Սեթյան։ Անդրադարձել է Կալկաթայի և հնդկահայ մյուս գաղթօջախների հասարակական կյանքին, ազգային լեզվի ու կրոնի պահպանության և այլ հարցերի։ Հնդկահայ ազգային–եկեղեցական վարչության մեջ պաշտպանել է հնդկահայ հետադիմական կղերին ու աշխարհիկ վերնախավին և այս առիթով պայքար է մղել լիբերալների օրգան «Եղբայրասեր»-ի դեմ՝ աջակցություն գտնելով անգլիական իշխանությունների կողմից։ «Արևելյան հնդկաց լրագիր»-ի նյութերն արտացոլել են հնդկահայ գաղթօջախների քայքայման պատճառները։

## Ծանոթագրություններ
 

Կատեգորիա:Հնդկաստանի հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Հայկական լրատվական պարբերականներ
Աբրամցևոյի գեղարվեստական խմբակ

**Աբրամցևոյի գեղարվեստական շրջանակ** (, մամոնտովյան խմբակ), ռուս մտավորականության (նկարիչներ, երաժիշտներ, թատերական գործիչներ և այլն) ոչ ֆորմալ միավորում, որը գործել է 1878-1893 թվականներին, Աբրամցևոյում։ Խմբակը ստեղծվել է 1872 թվականին Հռոմում, հետագայում գործունեություն է ծավալել Աբրամցևոյում՝ գործարար և բարերար Սավվա Մամոնտովի կալվածքում, որը գտնվում էր Սերգիև Պոսադի մոտակայքում։

## Ստեղծման պատմություն
1872 թվականին Սավվա Մամոնտովը Հռոմում հանդիպել է խմբակի ապագա հիմնադիրների ՝ Վասիլի Պոլենովի, Մարկ Անտոկոլսկու և Ադրիան Պրախովի հետ։ 1874 թվականին, Ռուսաստան վերադառնալուց հետո, Մամոնտովը նկարիչներին հրավիրել է իր մոսկովյան տուն Սադովայա-Սպասկայա փողոցում և Աբրամցևոյի կալվածք։ 1880-ականներին Աբրամցևոյի արվեստի խմբակը զգալիորեն ընդլայնվել էր, որին միացել են Վալենտին Սերովը, Կոնստանտին Կորովինը, Իլյա Ռեպինը, Վիկտոր Վասնեցովը, Ապոլինարի Վասնեցովը, Միխայիլ Վրուբելը, Ելենա Պոլենովան, Միխայիլ Նեստերովը, Մարիա Յակունչիկովան։ Կալվածքում կազմակերպվել են ավանդական արվեստի արհեստանոցներ, բեմադրվել են սիրողական ներկայացումներ (ինչն էլ նպաստել է 1890-ական թվականներին Մոսկվայի մասնավոր ռուսական օպերայի ստեղծմանը)։

## Ընտրյալ  աշխատանքների պատկերասրահ

Bridge in Abramtsevo by Repin.jpg|Իլյա Ռեպին, Վերա Ալեքսեևնա Ռեպինան կամրջակի վրա Աբրամցևոյում, 1879, Պուշկինի անվան կերպարվեստի անձնական հավաքածուների թանգարան
Пейзаж под Абрамцевым.jpg|Վիկտոր Վասնեցով, Լանդշաֆտ Աբրամցևոյում: Տրետյակովյան պատկերասրահում գտնվող Դյուցազուններ նկարի էտյուդը, 1881
Mikhail Nesterov 001.jpg|Միխայիլ Նեստերով, Երիտասարդ Բարդուղիմեոսի տեսիլքը, 1889-1890: Տրետյակովյան պատկերասրահ: Նկարի լանդշաֆտային էտյուդները ստեղծվել են 1889 թվականին Աբրամցևոյից ոչ հեռու գտնվող Տրոիցե-Սերգիյան մայրավանքի շրջակայքում


## Ծանոթագրություններ

## Գրականություն
* Коган, Дора. Мамонтовский кружок. — М.: Изобразительное искусство, 1970. — 220 с. — 50 000 экз.
* Абрамцево. Художественный кружок / Под ред. Г. Ю. Стернина. — Л.: Художник РСФСР, 1988. — 320 с. — ISBN 5737002039.
* Арзуманова, О. И.; Любартович, В. А.; Нащокина, М. В. Керамика Абрамцева в собрании Московского государственного университета инженерной экологии. — М.: Жираф, 2000. — 224 с. — ISBN 5898320172.
* Пастон, Э. В. Абрамцево. Искусство и жизнь. — М.: Искусство, 2003. — 432 с. — ISBN 5852003093.

## Արտաքին հղումներ
* 
* 
* Мамонтовский кружок *Nauka.Relis.ru*
* Абрамцевский художественный кружок (Мамонтовский кружок)  *IlyaRepin.ru*
* Абрамцево при Мамонтовых *Abramtsevo.net*

Կատեգորիա:1872 հիմնադրված կազմակերպություններ
Կատեգորիա:1893 կազմալուծումներ
Կատեգորիա:Ռուսական կայսրության գեղարվեստական միավորումներ
Ռոջեր Կլեմենս

**Ուիլյամ Ռոջեր Կլեմենս** (, ), ամերիկացի պրոֆեսիոնալ բեյսբոլիստ, աջլիկ գնդակ նետող (Pitcher):

## Բեյսբոլի խաղեր
Ռոջեր Կլեմենսը 1984-2007 թվականներին հանդես է եկել Բեյսբոլի գլխավոր լիգայի «Բոստոն Ռեդ Սոքս», «Տորոնտո Բլյու Ջեյս», «Նյու Յորք Յանկիս» և «Հյուստոն Աստրոս» թիմերում։ Կլեմենսը յոթ անգամ շահել է *Սայ Յանգի* ամենամյա մրցանակ, որը շնորհվում է լիգայի լավագույն գնդակ նետողին։ 1986 թվականին ընտրվել է Ամերիկայի լիգայի ամենաարժեքավոր խաղացողը։ *Նյու Յորք Յանկիսի* կազմում Կլեմենսը երկու անգամ (1999 և 2000 թվականներին)  հաղթել է Համաշխարհային սերիան։
  
2007 թվականին ԱՄՆ-ի նախկին սենատոր *[[Ջորջ Միտչել|Ջորջ Ջոն Միտչել]]ը*, ով հետաքննում էր բեյսբոլում դոպինգ օգտագործելու դեպքերը, Կլեմենսին մեղադրել է իր կարիերայի ավարտին անաբոլիկ անդրոգենային ստերոիդներ օգտագործելու մեջ։ Ինքը `Կլեմենսը, ԱՄՆ Կոնգրեսի առաջ երդվել է և հերքել անթույլատրելի թմրանյութերի օգտագործուման փաստը։

## Վաղ տարիներ
300փքս|մինի|Ռոջեր Կլեմենս 1996 թվական
Կլեմենսը ծնվել է Օհայո նահանգի Դեյթոն քաղաքում՝ Բիլ և Բես Կլեմենսների ընտանիքում։ Նա եղել է ընտանիքի հինգ երեխաներից ամենակրտսերը։ Նրա պապը՝ *Ջոզեֆ Կլեմենսը*, 1880-ականներին ներգաղթել է Գերմանիայից։ Երբ Ռոջերը դեռ նորածին էր, նրա ծնողները բաժանվել են, և նա շարունակել է ապրել իր մոր հետ, ով շուտով ամուսնացել է Վուդի Բուխերի հետ, որին էլ Կլեմենսը համարում է իր հայրը։ Ռոջերը ինը տարեկան է եղել, երբ Բուխերը մահացել է։ Կլեմենսի խոսքերով, դա միակ դեպքն էր, որ ինքը նախանձով է նայել մյուս խաղացողներին, երբ նրանց տեսել է ակումբի հանդերձարանում իրենց ծնողների հետ։

Մինչև 1977 թվականը նա ապրել է Օհայո նահանգի *Վանդալիա* քաղաքում և ավագ դպրոց է հաճախել Տեխաս նահանգի Հյուսթոն քաղաքում։ Նա Սպրինգ-Վուդս դպրոցում բեյսբոլ է խաղացել մարզիչ Չարլզ Մայորանի գլխավորությամբ։ Նա խաղացել է նաև ամերիկյան ֆուտբոլ և բասկետբոլ։ Ավագ դպրոցի վերջին տարում նրան նկատել են «Ֆիլադելֆիա Ֆիլիեսի» և «Մինեսոտա Թվինս» պրոֆեսիոնալ ակումբների սկաուտները և առաջարկել են պայմանագիր կնքել, բայց Ռոջերը որոշել է գնալ համալսարանում սովորելու։

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի բեյսբոլիստներ
Կատեգորիա:Բեյսբոլային մարզադաշտեր
Կատեգորիա:Բեյսբոլի բարձրագույն լիգա
Կատեգորիա:Բեյսբոլի բարձրագույն լիգայի (MLB) ակումբներ
Ցորենի արտադրության միջազգային վիճակագրություն

thumb|right|Ցորենի համաշխարհային արտադրության քարտեզ:
**Ստորև ներկայացված ցորենի արտադրության միջազգային վիճակագրությունը** հիմնված է Պարենի և գյուղատնտեսության կազմակերպության FAOSTAT տվյալների բազայի վրա, որը դիտվում է ավելի հին քան Հացահատիկի միջազգային խորհրդի զեկույցներից մեկը՝ «Հացահատիկի շուկայական հաշվետվություն»-ը։

Հետևյալ աղյուսակում ցորենի քանակը հաշվարկված է տոննայով։ Բոլոր այն երկրները,որոնց հատուկ է առնվազն 2 միլիոն տոննա քանակությամբ ցորենի արտադրությունը, ներկայացված են ստորև։

1990-ական թվականների սկզբին գերազանցելով ավելի քան 4 միլիոն տոննա քանակությամբ արտադրությունը՝ Սաուդյան Արաբիան 2010 թվականին կրճատեց ցորենի արտադրությունը, որի պատճառը ջրի օգտագործման հետ կապված մտավախություններն էին։

## Ծանոթագրություններ